PressReader - Landbouweekblad: 2017-09-22 - SA OP PAD NA SOSIALISME EN KOMMUNISME
SA OP PAD NA SOSIALISME EN KOMMUNISME
Die be­lang­ri­ke vraag waar­oor daar on­dui­de­lik­heid is, is of SuidA­fri­ka in die toekoms steeds ’n stel­sel van pri­va­te be­sit­reg en die vrye mark gaan hê, sê mnr. Louis Meintjes, her­ko­se voor­sit­ter van TLU SA.
Hy het in sy voor­sit­ters­re­de op die or­ga­ni­sa­sie se jaarkongres ge­sê krag­tens ANC-be­leid, soos ver­vat in on­der meer die Vry­heids­ma­ni­fes en be­leids­do­ku­men­te, is die land op pad na sosialisme en kommunisme.
Meintjes het by­ge­voeg die een pro­bleem is om dit teen te werk.
’n An­der pro­bleem is “dat te veel rol­spe­lers in Suid-A­fri­ka dit hoor, maar dui­de­lik nie die im­pli­ka­sies ver­staan nie”.
Hy het ’n be­roep op boe­re ge­doen om be­trok­ke te wees by ’n or­ga­ni­sa­sie wat die werk­lik­he­de van die tyd aan­vaar en wat be­ding vir sy le­de se be­gin­sels so­wel as die land in sy ge­heel.
“Dit moet die boe­re self wees wat praat en stand­punt in­neem. Dit kan nie een of an­der struk­tuur wees waar ie­mand wat nie ’n boer is nie, wat geen aan­voe­ling vir die landbou het nie, wat nie die kul­tuur en ka­rak­ter van die landbou ver­staan nie, na­mens die boe­re praat nie.”
Meintjes het sa­me­wer­king met an­der or­ga­ni­sa­sies be­pleit, “ver­al met die­ge­ne wat die voort­be­staan van die landbou voor­op stel en die reg­te be­gin­sels na­streef”.
Hy het sa­ke­on­der­ne­mings ge­waar­sku dat die mees­te van hul­le nie son­der die landbou kan be­staan nie.
Oor die on­se­ker­heid oor ei­en­doms­reg het Meintjes ge­sê as die ANC suk­ses­vol is met die na­si­o­na­li­se­ring of ont­ne­ming van grond, “is die weg ge­baan vir die to­ta­le oor­na­me van die land se ba­tes deur die ANC”.
Dit is dus nie net ’n land­bou­saak nie. “Ons is die eer­ste, maar saak­ma­ken­de loop­graaf. As die landbou val, val die res daar­na.”